佐治靴伯特獲加布殊

佐治靴伯特獲加布殊係前美國總統，響1989年至1993年期間出任。佢個仔佐治獲加布殊又叫小布殊，亦都做過美國總統。

老布殊係軍人出身，曾經響二次大戰期間服過兵役，重差啲響戰事中陣亡。大戰結束之後佢返到老家，做過石油集團總裁，冇耐佢投身政壇，出任過議員等等嘅職位。其間佢曾經走到大學做過教授。到1980年美國總統朗奴列根上台之後，老布殊俾列根邀請出任美國副總統，結果一做就做咗八年。到列根落台後，佢成功當選美國總統。

老布殊任內最出名嘅政績係響波斯灣戰爭入面打勝仗。當其時伊拉克打科威特，老布殊聯合咗三十幾個國家組成聯軍攻打伊拉克。結果打唔夠一年，就成功迫伊拉克撤出科威特。但因為老布殊係軍人出身，太過注重打仗忽視經濟，結果當佢競逐連任嗰陣，就輸咗畀比爾·克林頓。

由於佢同佢個仔做總統嗰陣都成日向伊拉克同其他中東國家開戰，所以唔少阿拉伯人都當佢兩仔爺係頭號恐怖份子。

名譽博士 
 南京大學名譽博士
 澳門大學榮譽社會科學博士

攷

美國總統
類:澳門大學榮譽博士
類:南京大學名譽博士
左優